DAII มึน รายได้ลด-ต้นทุนพุ่ง ทำ Q2/59 พลิกขาดทุน
DAII มึน รายได้ลด-ต้นทุนพุ่ง ทำ Q2/59 พลิกขาดทุนสุทธิ 9.97 ลบ. จากปีก่อนที่มีกำไรสุทธิ 2.16 ลบ. ขณะที่งวด 6 เดือนแรกมีผลขาดทุนสุทธิ 7.05 ลบ. จากปีก่อนที่มีกำไรสุทธิ 9.31 ลบ.
15 ส.ค. 2559

บริษัท ไดอิ กรุ๊ป จำกัด (มหาชน) หรือ DAII รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 9.97 ล้านบาท หรือมีผลขาดทุนสุทธิ 0.08 บาทต่อหุ้น เทียบกับช่วงเดียวกันของปีก่อนที่มีผลกำไรสุทธิ 2.16 ล้านบาท หรือมีกำไรสุทธิ 0.02 บาทต่อหุ้น
โดยผลการดำเนินงานในไตรมาสดังกล่าวที่พลิกเป็นขาดทุนเนื่องจากบริษัทมีรายได้จากการขายสินค้าและธุรกิจพัฒนาอสังหาริมทรัพย์ลดลง ขณะที่ต้นทุนจากการรับจ้างก่อสร้างเพิ่มขึ้น
ขณะ ที่ผลการดำเนินงานช่วง 6 เดือนแรกมีผลขาดทุนสุทธิ 7.05 ล้านบาท หรือมีผลขาดทุนสุทธิ 0.05 บาทต่อหุ้น เทียบกับช่วงเดียวกันของปีก่อนที่มีผลกำไรสุทธิ 9.31 ล้านบาท หรือมีกำไรสุทธิ 0.09 บาทต่อหุ้น